Maroela Media Top 20: 31 Augustus 2015Juanita du Plessis. Foto: Facebook. In vandeesweek se Top 20 is daar agt snitte wat styg, ses wat daal, vier wat in dieselfde plek bly en twee nuwelinge. NRG kon net twee weke op die Top 20 bly, maar vandeesweek val hulle uit. Die ander snit wat uitval, is “Meer as genoeg” van Stadsboer. Die titelsnit van Anders se nuwe album, “Ek onthou”, tree in die die 19de plek toe. Die ander nuweling is ‘n ongewone verskynsel; ‘n instrumentale snit wat die Top 20 haal. Die Ventertjies se weergawe van Ricardo Bornman se “Lentevrolikheid” is ‘n nuweling in die 17de plek. Die titelsnit van Elvis Blue se nuwe album, “Êrens in die middel van nêrens”, styg agt plekke tot by nr. 12, terwyl Carike Keuzenkamp vyf plekke daal en vandeesweek in die agtste plek is.